PATVIRTINTA

Šalčininkų socialinių paslaugų centro

direktoriaus 2022 m. gruodžio 12 d.

įsakymu Nr. V-254

**ŠALČININKŲ SOCIALINIŲ PASLAUGŲ CENTRO KORUPCIJOS PREVENCIJOS DARBO GRUPĖS REGLAMENTAS**

**I.BENDROSIOS NUOSTATOS**

1. Šalčininkų socialinių paslaugų centro korupcijos prevencijos darbo grupės reglamentas nustato Šalčininkų paslaugų centro korupcijos prevencijos darbo grupės ( toliau – Darbo grupė), uždavinius, įgaliojimus, darbo tvarką ir kitus su Darbo grupės veikla susijusius klausimus.

2. Darbo grupės reglamentas parengtas vadovaujantis Lietuvos Respublikos korupcijos prevencijos įstatymu bei Šalčininkų socialinių paslaugų centro korupcijos tvarkos aprašu.

3. Darbo grupė savo veikloje vadovaujasi Lietuvos Respublikos įstatymais, kitais teisės aktais, taip pat šiuo darbo reglamentu.

**II. DARBO GRUPĖS UŽDAVINIAI**

4. Darbo grupės uždaviniai yra šie:

4.1. užtikrinti tinkamą korupcijos prevencijos veiksmų plano priežiūrą ir veiksmų plano priemonių įgyvendinimo administravimą;

4.2. parengti korupcijos prevencijos veiksmų planą.

**III. DARBO GRUPĖS FUNKCIJOS**

5. Darbo grupė, įgyvendinama savo uždavinius, vykdo šias funkcijas:

5.1. renka reikalingą medžiagą;

5.2. nagrinėja korupcijos ir su ja susijusius reiškinius bei atvejus;

5.3. teikia pasiūlymus dėl teisės aktų priėmimo ir tobulinimo, korupcijos bei kitų teisės pažeidimų prevencijos;

5.4. svarsto gautą informaciją apie korupcijos prielaidas ar atvejus;

5.5. rengia korupcijos prevencijos veiksmų planą ir korupcijos prevencijos įgyvendinimo priemonių planą ir teikia įstaigos direktoriui tvirtinti;

5.6. Darbo grupė atlieka kitas funkcijas, susijusias su Darbo grupės uždaviniais, neprieštaraujančiais Lietuvos Respublikos teisės aktams.

**IV. DARBO GRUPĖS TEISĖS**

6. Darbo grupė turi teisę:

6.1. gauti iš įstaigos struktūrinių padalinių, Darbo grupės darbui reikalingus dokumentus;

6.2. kviesti į posėdžius įstaigos padalinių vadovus ir darbuotojus sudėtingiems klausimams nagrinėti;

6.3. kreiptis į viešosios informacijos platintojus dėl keitimosi informacija antikorupcijos klausimais.

**V. DARBO GRUPĖS NARIŲ PAREIGOS**

7. Darbo grupės nariai privalo:

7.1. kol Darbo grupė priims sprendimus dėl nagrinėjamo klausimo, neskelbti informacijos apie tyrimo eigą, jeigu tai gali pažeisti asmens teises, pakenkti tyrimus;

7.2. saugoti gautą informaciją, jeigu ji sudaro valstybės, įstaigos komercinę ar kitą įstatymų saugomą paslaptį.

**VI. DARBO GRUPĖS DARBO ORGANIZAVIMAS**

8. Darbo grupės darbą organizuoja ir jam vadovauja Darbo grupės pirmininkas.

9. Darbo grupės posėdžiai protokoluojami.

10. Posėdžius pagal poreikį šaukia ir jiems vadovauja Darbo grupės pirmininkas.

11. Darbo grupės posėdis laikomas teisėtu, jeigu jame dalyvauja daugiau kaip pusė jos narių.

**VII. DARBO GRUPĖS ATSAKOMYBĖ**

12. Už sprendimų objektyvumą ir teisingumą, konfidencialios informacijos apie asmenis paskleidimą atsako Darbo grupės pirmininkas, Darbo grupės nariai Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_